Orchideejenhaof Gieëlender trögk aop - Wikinuujs
Orchideejenhaof Gieëlender trögk aop
MOFERT - 1 mei 2019 - d'n Orchideejenhaof in 't netuur- en wanjelgebied Gieëlender (Gerendal) bie Sjèn op Gäöl zal veure kómmendje zès waeke waere geäöpendj veur 't pebliek. Normalerwies is dezen haof geslaote, meh veur 'ne korten tied in 't jaor is dit biezunjer stöksken aan netuur aopgestaldj.
De raeje det d'n haof meh bepirk aop is haet veural te make mit e gebraek aan manskraf. Me haet mer e bepirk aantaal aan vriewilligers die väöl tied innen haof staeken en veur die neet te zieër ónger drök te zètte duit me d'n haof allein aop inne bleujtied. 't Behaad vannen haof blief euveral baovenaan staon. Boeten 't gidse doon dees vriewilligers namelik ouch oppertied mejje veur te verkómme det de buim alles doon toegreuje.
In 1958 lag d'n inzjenjeur Diemont, 'ne bósboewtechnieker, d'n haof aan. Hae wól namelik de waerdevol netuur inne Gieëlender ómgaeving besjurme. Det dieëj d'r door alle plantjen en zeldjzaam blome die 't haw te vergaren en op 'n graashèlling te paote. Det dieëj d'r veural van sjoean plantje wie de orchideeje. Neet alle plantje die d'r paotdje staon nag innen haof, went de netuurlike invleuje höbbe daoveur gezörg det inkel saorte zeen verzwónje.
Bijzonder Limburgs stukje groen weer opengesteld. Sjors Abeling - 1limburg.nl, 1 mei 2019
Aafkómstig van "https://li.wikinews.org/w/index.php?title=Orchideejenhaof_Gieëlender_trögk_aop&oldid=11956"